**Obrazloženje**

1. **Zakonska osnova**

Pravna osnova za donošenje Odluke o dopuni Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice (u daljnjem tekstu: „Odluke“) sadržana je u odredbama članaka 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) kojima je uređeno financiranje dječjih vrtića i člankom 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

U Odluci o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice (u daljnjem tekstu: „Odluka“) određeni su uvjeti koje trebaju ispuniti djeca i roditelji/skrbnici djece kako bi djeca ostvarila pravo na subvenciju.

Člankom 1. dopunjuje se članak 5. Odluke na način da pravo na sufinanciranje ostvaruju i djeca stranaca pod privremenom zaštitom.

Člankom 2. dodaje se odredba članka 5.c kojim se propisuje postupak ostvarivanja prava na pomoć za podmirenje troškova predškolskog odgoja i obrazovanja za djecu rane i predškolske dobi u iznosu od 171,00 EUR mjesečno, ukoliko dijete polazi dječji vrtić koji svoju djelatnost obavlja izvan područja Grada Koprivnice, a nije uspio ostvariti upis u dječji vrtić čiji je osnivač Grad Koprivnica. Roditelji imaju mogućnost podnošenja zahtjeva za sufinanciranje upravnom odjelu Grada Koprivnice nadležnom za društvene djelatnosti.

Člankom 3. propisuje gdje će se objaviti Odluka i kada stupa na snagu.

1. **Potrebna sredstva za provedbu akta**

Sredstva za provedbu Odluke planirana su u Proračunu Grada Koprivnice za 2024. godinu u sklopu aktivnosti A301512.

Slijedom navedenog, predlaže se Gradskom vijeću Grada Koprivnice donošenje Odluke o dopuni Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice.

Nositelj izrade: Predlagatelj:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl.soc.rad. Mišel Jakšić, dipl.oec.