Na temelju članka 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13.-pročišćeni tekst, 1/18., 2/20. i 1/21. ) i članka 5. Odluke o javnim priznanjima („Glasnik Grada Koprivnice“ broj 2/96., 4/97., 5/07., 5/09., 7/09., 2/10., 3/10., 1/13. i 8/24.) Gradsko vijeće Grada Koprivnice na 21. sjednici održanoj 10.10.2024. godine, donijelo je

ODLUKU

o dodjeli Medalje Grada Koprivnice Ariani Šandl

I.

Medalja Grada Koprivnice dodjeljuje se Ariani Šandl za sveukupni doprinos te dugogodišnji aktivni rad na području glazbene kulture Grada Koprivnice.

II.

Medalju Grada Koprivnice čini dizajnirana medalja i novčana nagrada u iznosu od 1.350,00 EUR.

III.

Javno priznanje uručit će se dobitnici na svečanoj sjednici Gradskog vijeća Grada Koprivnice u povodu obilježavanja 4. studenoga Dana Grada Koprivnice.

IV.

Financijska sredstva iz točke II. ove Odluke teretit će poziciju   183  - konto 3811 - Tekuće donacije u novcu Proračuna Grada Koprivnice za 2024. godinu.

V.

Ova Odluka objavit će se u Glasniku Grada Koprivnice.

GRADSKO VIJEĆE

GRADA KOPRIVNICE

KLASA: 061-01/24-01/0001

UR BROJ: 2137-1-04-01/3-24-31

Koprivnica, 10.10.2024.

PREDSJEDNIK:

Ivan Pal, prof.

OBRAZLOŽENJE

Odlukom o javnim priznanjima Grada Koprivnice „Glasnik Grada Koprivnice“ broj 2/96., 4/97., 5/07.,5/09., 7/09., 2/10., 3/10., 1/13. i 8/24. ) propisana su javna priznanja Grada Koprivnice te utvrđeni uvjeti i način njihove dodjele. Člankom 2. navedene Odluke propisana su slijedeća javna priznanja Grada Koprivnice:

1. Proglašenje počasnim građaninom Grada Koprivnice,
2. Nagrada za životno djelo,
3. Medalja Grada Koprivnice,
4. Plaketa Grada Koprivnice.

Na temelju objavljenog javnog poziva za predlaganje kandidata za javna priznanja i pristiglih prijedloga, a u skladu sa propisanom procedurom glasovanja, Odbor za dodjelu javnih priznanja utvrdio je prijedlog odluke kojom se predlaže da se Medalja Grada Koprivnice dodijeli Ariani Šandl za sveukupni doprinos te dugogodišnji aktivni rad na polju glazbene kulture Grada Koprivnice.

Medalju Grada Koprivnice čini dizajnirana medalja i novčana nagrada u iznosu od 1.350,00 EUR.

Gospođa Ariana Šandl obrazovanje je započela 1977. godine u Osnovnoj glazbenoj školi “Ivan Zajc“ u Zagrebu te je pohađala Osnovnu školu 25. maj Zagreb, Srednju glazbenu školu “Vatroslav Lisinski“ Zagreb, Centar za kulturnu umjetnost, Zagreb. Polazila je Muzičku akademiju Zagreb, studij muzikologije te stekla zanimanje diplomirani muzikolog i profesor povijesti glazbe. Svoj pedagoški glazbeni rad započela 1992. godine dolaskom u Koprivnicu i zapošljavanjem u tadašnjoj Glazbenoj školi danas Umjetničkoj školi Fortunat Pintarić Koprivnica. Profesorica je solfeggia, klavira i povijesti glazbe te je korepetitor zborovima i učenicima puhačkog odjela.

Aktivno sudjeluje na svim manifestacijama kao korepetitor zborovima, pjevač zbora KUD Podravka, organizator glazbenih događanja te kao voditelj programa. Jedan je od osnivača Jazz kluba Koprivnica i predsjednica Glazbene mladeži Koprivnica. Bila je voditelj vokalnog sastava KUD-a Podravka, a danas je voditelj Mješovitog pjevačkog zbora umirovljenika Koprivnica. Svojim aktivnim radom zaslužna je za organizaciju koncerata u Gradu, sudjelovanju Umjetničke škole na svim kulturnim događanjima, a svestrano pomaže i u afirmaciji mladih glazbenika i njihovoj promociji na glazbenoj sceni.

Gospođa Ariana Šandl bivša je članica Županijskog kulturnog vijeća Koprivničko-križevačke županije. Trenutno je aktivna članica Jazz kluba Koprivnica, Upravnog vijeća HGM-a, ženskog vokalnog sastava Praline i Koordinacijskog odbora Grada Koprivnice za vođenje akcije Gradovi i općine – prijatelji djece. Predsjednica je Glazbene mladeži Koprivnica. Idejni je začetnik edukativnog koncerta “Čarolija iza ugla“, promotor i organizator kulturnih događanja u Gradu Koprivnici, voditelj programa na Zrinskom trgu povodom Dana Grada, prateći vokal Tamburaškom orkestru KUD-a “Podravka“, umjetnički voditelj Ženskog vokalnog sastava KUD-a “Podravka“, prateći vokal solisti Ivici Martinčeviću na festivalu “Pitomača 2003“, korepetitor Dječjeg zbora “Tratinčice“ Koprivnica i Dječjeg zbora “Maslačak“ OŠ “Blaž Mađer“ Novigrad Podravski.

Zbog svega iznijetog predlaže se dodjela Medalje Grada Koprivnice Ariani Šandl za sveukupni doprinos te dugogodišnji aktivni rad na području glazbene kulture Grada Koprivnice.

Nositelj izrade akta: Predlagatelj akta:

Upravni odjel za poslove Odbor za dodjelu javnih priznanja

Gradskog vijeća i opće poslove Predsjednik:

Pročelnica: Mišel Jakšić, dipl.oec.

Dubravka Kardaš, dipl.iur.