**OBRAZLOŽENJE**

1. **Zakonska osnova**

Pravna osnova za donošenje ove Odluke sadržana je u odredbama članka 13., stavaka 6. i 7. Zakona o zaštiti od požara („Narodne novine“ broj 92/10 i 114/22) temeljem kojejedinice lokalne i područne (regionalne) samouprave najmanje jednom godišnje usklađuju Plan zaštite od požara s novonastalim uvjetima, te najmanje jednom u 5 godina usklađuju Procjene ugroženosti od požara i tehnološke eksplozije s novonastalim uvjetima.

1. **Ocjena stanja i osnovna pitanja koja se uređuju aktom**

Izrađivač izmjena i dopuna dokumenata je Defensor, Ustanova za obrazovanje odraslih za poslove zaštite osoba i imovine, Varaždin.

Izmjene i dopune Procjene ugroženosti od požara i tehnološke eksplozije i Izmjene i dopune Plana zaštite od požara Grada Koprivnice izrađeni su sukladno Pravilniku o izradi procjene ugroženosti od požara i tehnološke eksplozije ("Narodne novine" broj 35/94, 110/05 i 28/10)i Pravilniku o planu zaštite od požara („Narodne novine“ broj 51/12).

Budući da se radi o stručnim dokumentima koji sadrže podatke koji se odnose na zaštitu od požara i tehnoloških eksplozija, a koji zbog naravi stvari i zaštite osobnih podataka se ne dostavljaju kao sastavni dio materijala za sjednicu Gradskog vijeća, uvid u iste je moguć kod pročelnika Službe ureda gradonačelnika Grada Koprivnice.

1. **Potrebna sredstva za provedbu akta**

Sredstva proračunske zalihe sukladno članku 65. Zakona o proračunu („Narodne novine“ broj 144/21) koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Sukladno navedenom Grad Koprivnica ima planirana sredstva proračunske zalihe u sklopu Proračuna Grada Koprivnice za 2024. godinu.

Nadalje dodatna sredstva osiguravaju se u Financijskim planovima za 2024. godinu Javne vatrogasne postrojbe Grada Koprivnice i Vatrogasne zajednice Grada Koprivnice, te poslovnim planovima ostalih dionika sustava zaštite od požara.

**IV. Razlozi za donošenje odluke**

Uvidom u važeću Procjenu ugroženosti od požara i tehnoloških eksplozija i Plan zaštite od požara za područje Grada Koprivnica i polazeći od vremena izrade, ocjenjujući usklađenost istih s novonastalim uvjetima, pristupilo se izradi navedenih dokumenata. Naime, u proteklom razdoblju došlo je do promjene broja stanovnika, industrijskih kapaciteta, kategorizacije ugroženosti od požara određenih građevina i slično.

Slijedom svega naprijed navedenog, predlaže se Gradskom vijeću Grada Koprivnice donošenje Odluke o donošenju Izmjena i dopuna Procjene ugroženosti od požara i tehnološke eksplozije za Grad Koprivnicu i Izmjena i dopuna Plana zaštite od požara za Grad Koprivnicu, u predloženom tekstu.

Nositelj izrade akta: Predlagatelj:

Služba ureda gradonačelnika Gradonačelnik:

Pročelnik: Mišel Jakšić, dipl. oec

Dario Jembrek, dipl. ing. el.