**IZVOD IZ ZAPISNIKA**

**Od 28.08.2024.godine**

sa 20. Gradskog vijeća Grada Koprivnice, održane u Gradskoj vijećnici, Zrinski trg 1, soba broj 11, sazvane sazivom KLASA: 021-01/21-01/0018, URBROJ: 2137-1-04-01/4-24-24 od 22.08.2024.

Sjednici su prisutni članovi Gradskog vijeća: Cestar Saša, Fabijanec Timon, Fajdetić Mladen, Jeđud Dragutin, Lončarek Mihaela, Marković Franjo, Marković Maja, Martinaga Nenad, Mikulec Dražen, Milaković Davor, Pakasin Goran, Pal Ivan, Peršić Kovač Vesna, Rožmarić Petra, Suvalj Ivica, Šemper Željko (17).

Sjednici nisu prisutni članovi Gradskog vijeća: Josip Večenaj i Kristinka Mikulić (2).

Ostali prisutni: Mišel Jakšić, gradonačelnik, Ksenija Ostriž, zamjenica gradonačelnika, Željko Cvrtila, zapovjednik Vatrogasne zajednice Grada Koprivnice, Nataša Tetec, predsjednica Uprave GKP Komunalac, Dubravka Horvat, članica Uprave GKP Komunalac, Goran Međurečan, član Uprave GKP Komunalac, Zdravko Petras, direktor Koprivničke vode d.o.o., Aldijana Matić Horvat, direktorica ENTER KOPRIVNICA d.o.o., Martina Alihodžić, ravnateljica APOS-a, Maja Mandić, predstavnica REA Sjever, Dario Jembrek, pročelnik Službe ureda gradonačelnika, Dubravka Kardaš, pročelnica Upravnog odjela za poslove Gradskog vijeća i opće poslove, Zdravko Punčikar, pročelnik Upravnog odjela za financije, gospodarstvo i europske poslove, Ana Mlinarić, pročelnica Upravnog odjela za društvene djelatnosti, Mario Perković, službenik ovlašten za privremeno obavljanje poslova pročelnika Upravnog odjela za izgradnju grada, upravljanje nekretninama i komunalno gospodarstvo, Jasna Markušić, pročelnica Upravnog odjela za prostorno uređenje, Petra Večenaj, pročelnica Jedinice za unutarnju reviziju, Hrvoje Ružić, referent za uređivanje web stranice i informiranje, Mateja Čok, viša stručna suradnica za poslove Gradskog vijeća.

Prisutni novinari: Valentino Štefanek (e Podravina), Tea Gašparić ( Radio Drava/Drava.info), Vedran Tkalec (Podravski list/Radio Koprivnica), fotograf: Nikola Wolf (Podravski list)

Početak sjednice: 16.06 sati.

x x x

Sjednicu je otvorio predsjednik, pozdravio sve nazočne članove Gradskog vijeća, gradonačelnika Mišela Jakšića, zamjenicu gradonačelnika Kseniju Ostriž, goste na sjednici, stručne službe i predstavnike medija te konstatirao da sjednici prisustvuje 17 članova Gradskog vijeća.

Zatim je iznio da Gradsko vijeće može pravovaljano donositi odluke u skladu sa Statutom i Poslovnikom Gradskog vijeća te otvorio 20. sjednicu Gradskog vijeća.

x x x

Predsjednik je dao na usvajanje Izvod iz zapisnika sa 19. sjednice Gradskog vijeća i upitao da li tko ima primjedbi na Izvod iz zapisnika.

Budući da se nitko nije javio za riječ Izvod iz zapisnika sa 19. sjednice dao je na glasovanje i konstatirao da je Gradsko vijeće jednoglasno (17“za“) usvojilo Izvod iz zapisnika sa 19. sjednice Gradskog vijeća.

x x x

Predsjednik je iznio da su svi u materijalima dobili prijedlog dnevnog reda te upitao da li netko drugi ima kakvu dopunu ili izmjenu dnevnog reda, a budući da se nitko nije javio za riječ predloženi dnevni red dao je na glasovanje te konstatirao da je Gradsko vijeće jednoglasno (17„za“) usvojilo predloženi dnevni red.

D N E V N I R E D

1. Pitanja i prijedlozi,
2. Donošenje Zaključka o prihvaćanju Izvješća o radu Vatrogasne zajednice Grada Koprivnice za 2023. godinu
3. Donošenje Zaključka o prihvaćanju Izvješća o poslovanju za 2023. godinu trgovačkih društava i agencija:

3.1. KOMUNALAC d.o.o.   
3.2. KOPRIVNIČKE VODE d.o.o.  
3.3. ENTER KOPRIVNICA d.o.o.  
3.4. RK PODRAVKA s.d.d.

3.5. Regionalna energetska agencija Sjever  
3.6. Agencija za društveno poticanu stanogradnju Grada Koprivnice

1. Donošenje Polugodišnjeg izvještaja o izvršenju Proračuna Grada Koprivnice za 2024. godinu
2. Donošenje Odluke o pogodnostima za osobe starije životne dobi s područja Grada Koprivnice
3. Donošenje Odluke o izmjenama i dopuni Odluke o javnim priznanjima Grada Koprivnice
4. Donošenje Odluke o izmjenama Odluke o plaći i drugim materijalnim pravima gradonačelnika i zamjenika gradonačelnika Grada Koprivnice
5. Donošenje Programa mjera osiguravanja specijalističke zdravstvene zaštite na području Grada Koprivnica
6. Donošenje Zaključka o prihvaćanju Izvješća o provedbi Programa „Sretno dijete-sretan grad-Koprivnica“ u 2023. godini
7. Donošenje Zaključka o utvrđivanju prijedloga kandidata za suca porotnika Vijeća za mladež Općinskog suda u Koprivnici

**Točka 1.**

**Član Gradskog vijeća Timon Fabijanec** prenio je pitanje građana tj. stanovnika Španjolske ulice. Na kraju te ulice nalazi se prijelaz preko pruge gdje mogu proći samo biciklisti i pješaci i kod zadnje kuće se stvara sve više i više smeća kojeg tamo odlažu neodgovorni građani. Predlaže neko rješenje u vidu kamere, ali ga naravno zanima i rješenje kako se taj problem može riješiti.

**Gradonačelnik Mišel Jakšić** odgovorio je da će komunalno redarstvo baciti oko što se tamo točno događa i koje su sve mogućnosti rješenja tog navedenog problema. Sigurno je da lovačke kamere i jesu nešto o čemu će se razmisliti u perspektivi ako sve ono što se može prije toga napraviti ne urodi plodom.

**Član Gradskog vijeća Mladen Fajdetić** osvrnuo se na obavijest koja se prije nekoliko mjeseci pojavila na mrežnoj stranici Komunalca na kojoj je navedeno da se ukidaju određeni spremnici za odlaganje tekstila odjeće i obuće. Naime, dok u mnogo gradova se povećava broj lokacija, u Koprivnici su ukinuta ona postojeća dva. Zanima ga ima li možda Komunalac bolje rješenje ili je stvarno digao ruke od ovog dijela što se tiče poboljšanja uvjeta i odlaganja u spremnike. Prije nekoliko mjeseci je postavio pitanje vezano uz stazu koja se nalazi između Doma za starije i Policije. Nažalost, iako je obećano da će se ona tokom proljetnog održavanja sanirati i dalje je vrlo loša situacija, dapače katastrofalna.

**Gradonačelnik Mišel Jakšić** odgovorio je da što se tiče tekstila i ovoga da brojni gradovi rade iskorake on to apsolutno pohvaljuje i bilo bi dobro da ih rade još brže jer bi onda došli relativno bliže onome što je Koprivnica dosegla sa svojih preko 60 posto razvrstavanja otpada čime je Grad Koprivnica druga u Republici Hrvatskoj. Što se tiče tekstila, činjenica je da je Grad imao te kontejnere. Isto tako je činjenica da su dobivali ogromne pritužbe građana da se tamo svašta događa. Drago mu je da sad očito se pojavio opet neki vid želje ili odgovornosti za dodatnim razvrstavanjem otpada i ono što može reći da Komunalac razrađuje kako to riješiti na kvalitetniji način.

Što se tiče staza, radova i svega ostaloga. Da, rečeno je da će se to sanirati. To je u planovima kao i masa drugih sanacija i te sanacije idu nekim svojim planiranim tijekom. Na tjednoj bazi pritišću izvođače na svim projektima gdje god mogu da se ubrzaju, ali isto tako puno puta dolaze do određenih zidova. Sve te odgode koje su se dogodile su se dogodile uz plus na traženje izvođača. Izvođač nije Gradska uprava, nisu ni KC vode. Izvođač je jedna privatna tvrtka. E sad ako svugdje kasne, ako su svugdje problemi u cijeloj Hrvatskoj, onda dozvolite da nažalost taj problem ima i Grad Koprivnica. Nema pametniji odgovor.

**Član Gradskog vijeća Goran Pakasin** iznio je da ima dva pitanja. Prvo pitanje vezano je za prijašnje obećanje uvođenje građanskog odgoja u osnovne škole na području Grada Koprivnice, po onom predloženom riječkom modelu. Zanima ga imali informacija po tom pitanju. Druga je pritužba građana na sanitarni čvor ovdje u parku. Jako je neuredna situacija, odmah već skoro od jutra. Sada, ako su razlog tome Romi koji se tu okupljaju onda ispadne da je taj sanitarni čvor i jedino za njih. Ako je neko rješenje moguće sa naplatom da taj sanitarni čvor bude moguć za korištenje i za ostale stanovnike Koprivnice.

**Gradonačelnik Mikšel Jakšić** je odgovorio da što se tiče sanitarnog čvora i tu dobiva svakakve pritužbe i svakakve komentare. I da ima neki prepametan odgovor kako to riješiti da svi budu zadovoljni nema. Imali su već hrpu i ulaganja unutra i razbijanja i svega ostaloga. Ako mislite da je stvarno opcija da se razmotri da se plaća upad okej, na vaš prijedlog, prenijet ćemo upravi Komunalca i to je ono što sad može na tu temu reći.

Što se tiče građanskog odgoja i Rijeke, ne pada mu na pamet da sa spektra političke sile ili političke moći nameće ravnateljima koji su struka, rješenja koje će oni morati implementirati. Rekao je da po mišljenju ravnatelja, da određeni vid građanskog odgoja Grad Koprivnica ima, da je imala i prije mase drugih gradova u Republici Hrvatskoj i da je on za trenutne potrebe Grada Koprivnice apsolutno okej, ali bit će tu opet i ravnatelji. Vaš prijedlog se može opet uputiti na njih i dati će Vam se svi pismeni odgovori.

**Član Gradskog vijeća Dražen Mikulec** iznio je da se između Domžalske i Zagrebačke gradi ulaz u novi pothodnik. Tamo je dosta otpada koje je ostalo pri izgradnji tog dijela. U zadnjih nekoliko tjedana izvođač je pomaknuo ogradu samo oko otvora ulaza u pothodnik, tako da je taj otpad sav ostao vani pa je zamolio komunalno redarstvo da urgira, da se makne otpad.

**Gradonačelnik Mišel Jakšić** odgovorio je da na problem Domžalska Zagrebačka, ali i na nekim drugim punktovima koje Grad ima što se tiče radova su već ukazali izvođačima i njihovo jamstvo je da kad završe ovo što rade da će to sve počistiti, maknuti. Evo sad će konačno i to što treba još tamo izasfaltirati. S obzirom da zbog turističke sezone to nisu mogli napraviti kad je bio prazan grad. Sad kad kreće škola, bit će gotovo i valjda će biti riješeno do kraja.

**Član Gradskog vijeća Ivica Suvalj** osvrnuo se na kompostanu u Herešinu. Prije par godina je kompostana u Herešinu bila kapacitet 3.000 tona godišnje. Zbog EU projekta da se tamo izgradi hala za kompostiranje je dignuto na 9.000 tona. Prošle godine u Herešin je prema odgovoru Komunalca došlo 12.700 tona biootpada. Morate biti svjesni da dok Vi gradski vjećnici ili Vi na svojoj terasi imate problem da li će vas gristi komarci vjerujte da ljudi u Herešinu imaju problem s komarcima, s muhama i sa neugodnim mirisom jer taj biorazgradivi otpad se razgrađuje. Moli gradonačelnika da s ovog mjesta uputi mještanima Herešina neki pametan odgovor zašto je došlo da od 9.000 tona ide na 12.700. To je 40% više od onoga što je kapacitet i mora izraziti žalost i zabrinutost zašto se to u Herešinu događa. Zna da su iz Komunalca dolazili i špricali i bili su tamo, ali biološki proces se ne može zaustaviti jer to se raspada. Oni s tim žive svaki dan.

**Gradonačelnik Mišel Jakšić** odgovorio je da spojna cesta prema Herešinu ide i to je nešto što su obećali, sad će realizirati. Što se tiče same kompostane dobiva poruke iz Herešina kad se pojavljuju neugodni mirisi. Prema njegovim saznanjima nekoliko puta je i sa pročelnicima i sa upravom Komunalca bio tamo. To dolazi u nekim dijelovima godine. Komunalac apsolutno ima ne samo ovlast nego i naredbu da o tome vodi računa i da tretira pojačano čim dobije prvi prigovor u to doba godine da se nešto događa. Vjerojatno to radi ili se spremaju raditi sad, a ovo što se tiče oko kapaciteta zna da je tamo 9.000 tona.

**Član Gradskog vijeća Ivica Suvalj** zahvaljuje se na odgovoru. Tamo u odgovoru stoji da kompostana u Herešinu ima kapacitet taj i taj. Apsolutno nema nikakav cilj nikoga prozivati. U određenim danima to se osjeti. Iznosi da je jedno 700 metara zračne linije od kompostane, te da ima muhe na terasi gdje ne može ništa organizirat. Govori za sebe, ali i za velik broj građana, iz razloga što je tamo neugodan miris i s tim se bore. Žive s tim tamo i to je njihova svakodnevnica. Ne optužuje nikoga, već iznosi da je to njihova situacija i volio bi da se to shvati te da s tim žive cijelo ljeto.

**Točka 2.**

Uvodnu riječ dao je predsjednik i iznio da je sjednici prisutan:

- Željko Cvrtila, zapovjednik Vatrogasne zajednice Grada Koprivnice, čije se izvješće razmatra pa ukoliko će netko od članova Gradskog vijeća za njega imati pitanja on će na kraju rasprave odgovoriti na njih.

Predsjednik je zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Zaključka o prihvaćanju Izvješća o radu Vatrogasne zajednice Grada Koprivnice za 2023. godinu.

Predsjednik je zamolio Gradonačelnika Mišela Jakšića da iznese svoje mišljenje o navedenim izvješćima.

Gradonačelnik Mišel Jakšić iznio je da podržava navedeno Izvješće.

Predsjednik je otvorio raspravu, a za riječ se javila članica Gradskog vijeća Mihaela Lončarek.

Budući da se više nitko nije javio za riječ predsjednik je zaključio raspravu i prijedlog Zaključka o prihvaćanju Izvješća o radu Vatrogasne zajednice Grada Koprivnice za 2023. godinu dao na glasovanje te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o radu**

**Vatrogasne zajednice Grada Koprivnice za 2023. godinu**

**Točka 3.**

Uvodnu riječ dao je predsjednik i iznio da su sjednici prisutni predstavnici trgovačkih društava i agencija:

* GKP Komunalac, Predsjednica Uprave Nataša Tetec, članica uprave Dubravka Horvat i član uprave Goran Međurečan,
* KOPRIVNIČKE VODE d.o.o., direktor Zdravko Petras,
* ENTER KOPRIVNICA d.o.o., direktorica Aldijana Matić Horvat,
* REA Sjever, predstavnica Maja Mandić,
* APOS, ravnateljica Martina Alihodžić

čija se izvješća razmatraju pa ukoliko će netko od članova Gradskog vijeća za njih imati pitanja oni će na kraju rasprave odgovoriti na njih.

Predsjednik je zamolio potpredsjednika Odbora za gospodarstvo, razvoj grada i zaštitu okoliša Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je:

1. Odbor jednoglasno ( 6“za“) podržao prijedlog Zaključka o prihvaćanju Izvješća o poslovanju trgovačkog društva GKP KOMUNALAC d.o.o. za 2023. godinu
2. Odbor jednoglasno ( 6“za“) podržao prijedlog Zaključka o prihvaćanju Izvješća o poslovanju trgovačkog društva KOPRIVNIČKE VODE d.o.o. za 2023. godinu
3. Odbor jednoglasno ( 6“za“) podržao prijedlog Zaključka o prihvaćanju Izvješća o poslovanju trgovačkog društva ENTER KOPRIVNICA d.o.o. za 2023. godinu
4. Odbor jednoglasno ( 6“za“) podržao prijedlog Zaključka o prihvaćanju Izvješća o poslovanju RK PODRAVKA s.d.d. za 2023. godinu
5. Odbor jednoglasno ( 6“za“) podržao prijedlog Zaključka o prihvaćanju Izvješća o poslovanju Regionalne energetske agencije Sjever za 2023. godinu
6. Odbor jednoglasno (6“za“) podržao prijedlog Zaključka o prihvaćanju Izvješća o poslovanju Agencije za društveno poticanu stanogradnju Grada Koprivnice za 2023. godinu

Predsjednik je zamolio Gradonačelnika Mišela Jakšića da iznese svoje mišljenje o navedenim Izvješćima.

Gradonačelnik Mišel Jakšić iznio je da podržava navedena Izvješća.

Predsjednik je predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili.

Zatim je otvorio raspravu u koju su se uključili članovi Gradskog vijeća Ivica Suvalj, Goran Pakasin, Nataša Tetec, predsjednica Uprave GKP Komunalac.

Budući da se više nitko nije javio za riječ predsjednik je zaključio raspravu i dao na glasovanje:

**a)** Zaključak o prihvaćanju Izvješća o poslovanju trgovačkog društva GKP KOMUNALAC d.o.o. za 2023. godinu te konstatirao da je Gradsko vijeće većinom glasova (14“za“, 3 “suzdržana“) donijelo

**Zaključak o prihvaćanju Izvješća o poslovanju trgovačkog društva**

**GKP KOMUNALAC d.o.o. za 2023. godinu**

**b)** Zaključak o prihvaćanju Izvješća o poslovanju trgovačkog društva KOPRIVNIČKE VODE d.o.o. za 2023. godinu te konstatirao da je Gradsko vijeće većinom glasova (14“za“, 3 “suzdržana“) donijelo

**Zaključak o prihvaćanju Izvješća o poslovanju trgovačkog društva KOPRIVNIČKE VODE d.o.o. za 2023. godinu**

**c)** Zaključak o prihvaćanju Izvješća o poslovanju trgovačkog društva ENTER KOPRIVNICA d.o.o.za 2023. godinu te konstatirao da je Gradsko vijeće jednoglasno (17„za“) donijelo

**Zaključak o prihvaćanju Izvješća o poslovanju trgovačkog društva**

**ENTER KOPRIVNICA d.o.o. za 2023. godinu**

**d)** Zaključak o prihvaćanju Izvješća o poslovanju RK PODRAVKA, s.d.d. za 2023. godinu te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o poslovanju RK PODRAVKA, s.d.d. za 2023. godinu**

**e)** Zaključak o prihvaćanju Izvješća o poslovanju Regionalne energetske agencije Sjever za 2023. godinu te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o poslovanju Regionalne energetske agencije Sjever za 2023. godinu**

**f)** Zaključak o prihvaćanju Izvješća o poslovanju Agencije za društveno poticanu stanogradnju Grada Koprivniceza 2023. godinu te konstatirao da je Gradsko vijeće jednoglasno (17„za“) donijelo

**Zaključak o prihvaćanju Izvješća o poslovanju Agencije za društveno poticanu stanogradnju Grada Koprivnice za 2023. godinu**

**Točka 4.**

Uvodnu riječ dao je predsjednik i zamolio Maju Marković, predsjednicu Odbora za proračun i financije da iznese stav Odbora.

Maja Marković, predsjednica Odbora za proračun i financije, iznijela je da je Odbor većinom glasova (4“za“, 1“suzdržan“) podržao prijedlog Polugodišnjeg izvještaja o izvršenju Proračuna Grada Koprivnice za 2024. godinu.

Gradonačelnik Mišel Jakšić ukratko je obrazložio navedeni Izvještaj.

Predsjednik je otvorio raspravu u koju se uključio član Gradskog vijeća Goran Pakasin.

Budući da se nitko nije javio za riječ, zaključio je raspravu i dao na glasovanje prijedlog Polugodišnjeg izvještaja o izvršenju Proračuna Grada Koprivnice za 2024. godinu te konstatirao da je Gradsko vijeće većinom glasova (13“za“, 4“suzdržana“) donijelo

**Polugodišnji izvještaj o izvršenju Proračuna Grada Koprivnice za 2024. godinu**

**Točka 5.**

Uvodnu riječ dao je predsjednik i iznio da je u materijalima dostavljen Amandman Gradonačelnika na članak 4. stavak 1. točke a). O amandmanu Gradonačelnika se ne glasuje već postaje sastavni dio prijedloga Odluke.

Predsjednik je zamolio predsjednicu Odbora za zdravstvo i socijalnu skrb Kseniju Kraljic Babić da iznese stav odbora.

Ksenija Kraljic Babić, predsjednica Odbora za zdravstvo i socijalnu skrb, iznijela da je Odbor jednoglasno (5“za“) podržao prijedlog Odluke o pogodnostima za osobe starije životne dobi s područja Grada Koprivnice.

Gradonačelnik Mišel Jakšić ukratko je obrazložio navedenu Odluku.

Predsjednik je otvorio raspravu, a za riječ se javio član Gradskog vijeća Željko Šemper i Mladen Fajdetić.

Budući da se više nitko nije javio za riječ predsjednik je zaključio raspravu i dao na glasovanje prijedlog Odluke o pogodnostima za osobe starije životne dobi s područja Grada Koprivnice te konstatirao da je Gradsko vijeće jednoglasno (17“za“) donijelo

**Odluku o pogodnostima za osobe starije životne dobi s područja Grada Koprivnice.**

**Točka 6.**

Uvodnu riječ dao je predsjednik i ujedno kao član Odbora za statutarno pravna pitanja, iznio stav Odbora da je Odbor jednoglasno (5“za“) podržao prijedlog Odluke o izmjenama i dopuni Odluke o javnim priznanjima Grada Koprivnice.

Zatim je otvorio raspravu, a budući da se nitko nije javio za riječ, zaključio je raspravu i prijedlog Odluke o izmjenama i dopuni Odluke o javnim priznanjima Grada Koprivnice dao na glasovanje te konstatirao da je Gradsko vijeće jednoglasno (17“za“) donijelo

**Odluku o izmjenama i dopuni Odluke o javnim priznanjima Grada Koprivnice**

**Točka 7.**

Uvodnu riječ dao je predsjednik i zamolio predsjednicu Odbora za proračun i financije Maju Marković da iznese stav Odbora.

Maja Marković, predsjednica Odbora za proračun i financije, iznijela je da je Odbor jednoglasno (5“za“) podržao prijedlog Odluke o izmjenama Odluke o plaći i drugim materijalnim pravima gradonačelnika i zamjenika gradonačelnika Grada Koprivnice.

Predsjednik je otvorio raspravu, a budući da se nitko nije javio za riječ, zaključio je raspravu i dao na glasovanje prijedlog Odluke o izmjenama Odluke o plaći i drugim materijalnim pravima gradonačelnika i zamjenika gradonačelnika Grada Koprivnice te konstatirao da je Gradsko vijeće jednoglasno (17“za“) donijelo

**Odluku o izmjenama** **Odluke o plaći i drugim materijalnim pravima gradonačelnika i zamjenika gradonačelnika Grada Koprivnice**

**Točka 8.**

Uvodnu riječ dao je predsjednik i zamolio Kseniju Kraljic Babić predsjednicu Odbora za zdravstvo i socijalnu skrb da iznese stav odbora.

Ksenija Kraljic Babić predsjednica Odbora za zdravstvo i socijalnu skrb, iznijela da je Odbor jednoglasno (5“za“) podržao prijedlog Programa mjera osiguravanja specijalističke zdravstvene zaštite na području Grada Koprivnica.

Gradonačelnik Mišel Jakšić iznio je kratko obrazloženje navedenog Programa.

Predsjednik je otvorio raspravu, a za riječ se javio član Gradskog vijeća Goran Pakasin.

Budući da se više nitko nije javio za riječ predsjednik je zaključio raspravu i dao na glasovanje prijedlog Programa mjera osiguravanja specijalističke zdravstvene zaštite na području Grada Koprivnica te konstatirao da je Gradsko vijeće jednoglasno (17“za“) donijelo

**Program mjera osiguravanja specijalističke zdravstvene zaštite na području Grada Koprivnica**

**Točka 9.**

Uvodnu riječ dao je predsjednik i zamolio Timona Fabijanca, potpredsjednika Odbora za obitelj i mlade, da iznese stav Odbora.

Timon Fabijanec, potpredsjednik Odbora za obitelj i mlade, iznio je da je Odbor jednoglasno (4“za“) podržao prijedlog Zaključka o prihvaćanju Izvješća o provedbi Programa „Sretno dijete-sretan grad-Koprivnica“ u 2023. godini.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Zaključka o prihvaćanju Izvješća o provedbi Programa „Sretno dijete-sretan grad-Koprivnica“ u 2023. godini te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o provedbi Programa „Sretno dijete-sretan grad-Koprivnica“ u 2023. godini**

**Točka 10.**

Uvodnu riječ dao je predsjednik i zamolio Franju Markovića, predsjednika Odbora za izbor i imenovanja, da iznese prijedlog Odbora.

Franjo Marković, predsjednik Odbora za izvor i imenovanja, iznio je da je Odbor jednoglasno (4“za“) utvrdio prijedlog Zaključka o utvrđivanju prijedloga kandidata za suca porotnika Vijeća za mladež Općinskog suda u Koprivnici.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Zaključka o utvrđivanju prijedloga kandidata za suca porotnika Vijeća za mladež Općinskog suda u Koprivnici te konstatirao da je Gradsko vijeće jednoglasno (17“za“) donijelo

**Zaključak o utvrđivanju prijedloga kandidata za suca porotnika Vijeća za mladež Općinskog suda u Koprivnici**

**x x x**

Predsjednik je zaključio sjednicu u 17,25 sati.

ZAPISNIČAR PREDSJEDNIK

Mateja Čok Ivan Pal, prof.