Na temelju članka 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13.-pročišćeni tekst, 1/18., 2/20. i 1/21. ) i članka 5. Odluke o javnim priznanjima („Glasnik Grada Koprivnice“ broj 2/96., 4/97., 5/07., 5/09., 7/09., 2/10., 3/10., 1/13. i 8/24.) Gradsko vijeće Grada Koprivnice na 21. sjednici održanoj 10.10.2024. godine, donijelo je

ODLUKU

o dodjeli Medalje Grada Koprivnice Željku Mucku

I.

Medalja Grada Koprivnice dodjeljuje se Željku Mucku za sveukupni doprinos kulturi i umjetnosti Grada Koprivnice.

II.

Medalju Grada Koprivnice čini dizajnirana medalja i novčana nagrada u iznosu od 1.350,00 EUR.

III.

Javno priznanje uručit će se dobitniku na svečanoj sjednici Gradskog vijeća Grada Koprivnice u povodu obilježavanja 4. studenoga Dana Grada Koprivnice.

IV.

Financijska sredstva iz točke II. ove Odluke teretit će poziciju   183  - konto 3811 - Tekuće donacije u novcu Proračuna Grada Koprivnice za 2024. godinu.

V.

Ova Odluka objavit će se u Glasniku Grada Koprivnice.

GRADSKO VIJEĆE

GRADA KOPRIVNICE

KLASA: 061-01/24-01/0001

UR BROJ: 2137-1-04-01/3-24-30

Koprivnica, 10.10.2024.

PREDSJEDNIK:

Ivan Pal, prof.

OBRAZLOŽENJE

Odlukom o javnim priznanjima Grada Koprivnice „Glasnik Grada Koprivnice“ broj 2/96., 4/97., 5/07.,5/09., 7/09., 2/10., 3/10., 1/13. i 8/24. ) propisana su javna priznanja Grada Koprivnice te utvrđeni uvjeti i način njihove dodjele. Člankom 2. navedene Odluke propisana su slijedeća javna priznanja Grada Koprivnice:

1. Proglašenje počasnim građaninom Grada Koprivnice,
2. Nagrada za životno djelo,
3. Medalja Grada Koprivnice,
4. Plaketa Grada Koprivnice.

Na temelju objavljenog javnog poziva za predlaganje kandidata za javna priznanja i pristiglih prijedloga, a u skladu sa propisanom procedurom glasovanja, Odbor za dodjelu javnih priznanja utvrdio je prijedlog odluke kojom se predlaže da se Medalja Grada Koprivnice dodijeli Željku Mucku za doprinos kulturi i umjetnosti Grada Koprivnice.

Medalju Grada Koprivnice čini dizajnirana medalja i novčana nagrada u iznosu od 1.350,00 EUR.

Gospodin Željko Mucko školu primijenjenih umjetnosti završio je u Zagrebu na odjseku slikarstva. Godinu dana studirano je na Fakultetu primenjenih umetnosti u Beogradu. Na akademiji likovnih umjetnosti diplomirao je slikarstvo. 1984. godine dobiva nagradu za diplomski rad koju svake godine dodjeluje Vijeće Akademije likovnih umjetnosti u Zagrebu što govori u njegovom umjetničkom talentu i akademskom uspjehu. Djela je izložio na više od sedamdesetak samostalnih i više kolektivnih izložbi u zemlji i regiji.

Dao je značajan doprinos hrvatskoj umjetničkoj sceni, promičući ime Koprivnice u zemlji i inozemstvu. Njegovo sudjelovanje u međunarodnim programima poput stipendije austrijske vlade, pokazuje ukjučenost u globalni umjetnički dijalog. Osnivanjem udruge Atelieri Koprivnica, aktivno je pridonio razvoju lokalne umjetničke scene, pomažući mladim umjetnicima.

Njegova djela su prepoznata i od strane stručne javnosti o čemu svjedoče dvije monografije, čime ostavlja trajni trag u hrvatskoj umjetnosti. Dugogodišnje umjetničko djelovanje dodatno je obogatilo kulturnu ponudu Koprivnice, a njegov atelje u Starigradu često je središte umjetničkog stvaranja. Gospodin Željko Mucko je kroz svoju karijeru kontinuirano doprinosio umjetnosti, obrazovanju i promociji kulturnih vrijednosti Grada Koprivnice.

Zbog svega iznijetog predlaže se dodjela Medalje Grada Koprivnice Željku Mucku za sveukupni doprinos kulturi i umjetnosti Grada Koprivnice.

Nositelj izrade akta: Predlagatelj akta:

Upravni odjel za poslove Odbor za dodjelu javnih priznanja

Gradskog vijeća i opće poslove Predsjednik:

Pročelnica: Mišel Jakšić, dipl.oec.

Dubravka Kardaš, dipl.iur.